Ketakutan Merah

Ketakutan Merah () ialah pengalakkan ketakutan terhadap kemungkinan kebangkitan fahaman berkaitan komunisme atau yang jauh radikal seperti anarkisme. Fenomena ini mula muncul di Amerika Syarikat di mana gelombang pertamanya ("Ketakutan Merah Pertama")  menumpu kepada revolusi pekerja (sosialis) dan radikal politik. Ketakutan Merah Kedua telah memberi tumpuan pada pengaruh komunis dalam dan luar negara untuk mempengaruhi masyarakat, menyusup ke dalam pemerintah persekutuan, atau kedua-duanya. Ia turut mempengaruhi negara-negara luarnya juga; kerajaan Malaysia selaku sekutu ia pada zaman awal selepas penubuhan mengambil sikap pro-aktif dalam mengekang gerakan Parti Komunis Malaya (PKM)

Ketakutan Merah Pertama (1919–1920)

Ketakutan Merah pertama bermula berikutan Revolusi Bolshevik di Rusia pada tahun 1917 dan tahun-tahun semangat patriotik berkobar-kobar semasa Perang Dunia Pertama ketika pergolakan anarkis dan sayap kiri mengganggu negara, menimbulkan ketegangan sosial dan politik. Ahli sains politik, dan bekas anggota Parti Komunis Murray B. Levin menulis bahawa Ketakutan Merah adalah "histeria anti-radikal di seluruh negara didorong oleh peningkatan rasa takut dan kebimbangan bahawa revolusi Bolshevik di Amerika adalah pasti akan berlaku-revolusi yang akan mengubah Gereja, rumah, perkahwinan, kesopanan, dan cara hidup Amerika."  Akhbar memburukkan lagi ketakutan politik menjadi xenofobia -kerana pelbagai jenis radikal anarkisme menjadi popular sebagai penyelesaian yang mungkin bagi membenteras kemiskinan, sering kali dikaitkan dengan pendatang Eropah baru-baru ini . Apabila Pekerja Industri Dunia (Industrial Workers of the World - IWW) menyokong beberapa mogok buruh pada tahun 1916 dan 1917, akhbar menggambarkan mereka sebagai "ancaman radikal pada masyarakat Amerika" yang diilhamkan oleh "ejen provokasi sayap kiri, dan negara asing." Mereka yang menyokong IWW mendakwa bahawa akhbar "memberi gambaran salah pada mogok buruh yang sah" sebagai "jenayah terhadap masyarakat," "konspirasi terhadap kerajaan," dan "plot untuk mewujudkan komunisme."Political Hysteria in America: The Democratic Capacity for Repression (1971), p. 31  Pihak penentang, sebaliknya, melihat ini sebagai lanjutan bagi asas anti-kapitalis, radikal, IWW, yang menegaskan bahawa semua pekerja perlu bersatu sebagai kelas sosial dan bahawa kapitalisme dan sistem upah yang perlu dihapuskan.

Pada bulan April 1919, pihak berkuasa membongkar plot untuk mengirim 36 bom kepada ahli politik US terkemuka dan badan ekonomi: JP Morgan, John D. Rockefeller, Hakim Mahkamah Agung Oliver Wendell Holmes, Peguam Negara US Alexander Mitchell Palmer, dan pegawai imigresen. Pada 2 Jun 1919, di lapan bandar, lapan bom meletup pada masa yang sama. Satu sasarannya adalah di Washington, DC, rumah Peguam Negara US Palmer, di mana letupan membunuh pengebom, yang bukti menunjukkanradikal Itali-Amerika dari Philadelphia, Pennsylvania. Selepas itu, Palmer mengarahkan Jabatan Kehakiman Amerika Syarikat untuk melancarkan Serbuan Palmer (1919-1921).

Malah, pada tahun 1918, sebelum pengeboman, Presiden Woodrow Wilson telah mendesak Kongres untuk menggubal undang-undang anti-pendatang, Akta Hasutan 1918 anti-anarkis untuk melindungi moral semasa perang dengan mengusir orang politik berpotensi tidak diingini. Profesor Undang-undang David D. Cole melaporkan bahawa Kerajaan persekutuan Presiden Wilson sentiasa mensasarkan radikal asing, mengusir mereka ... kerana ucapan atau kaitan mereka, tanpa berusaha untuk membezakan ancaman sebenar berbanding ideologi pembangkang."

Pada mulanya, pihak akhbar memuji serbuan tersebut; The Washington Post berkata, "Tidak ada masa untuk dibazirkan bagi bertelagah mengenai pelanggaran kebebasan", dan The New York Times berkata, kecederaan yang dilakukan kepada mereka yang ditangkap adalah "cenderamata sikap baru agresif yang telah diambil oleh ejen Persekutuan terhadap Komunis dan disyaki-Komunis."  Dalam satu majlis, Serbuan Palmer telah dikritik sebagai tidak mengikut perlembagaan oleh dua belas orang peguam terkemuka umum, termasuk (bakal Hakim Mahkamah Agung) Felix Frankfurter yang menerbitkan  A Report on the Illegal Practices of The United States Department of Justice ("Satu Laporan Mengenai Amalan Haram Jabatan Kehakiman Amerika Syarikat") mendokumenkan pelanggaran sistematik terhadap Pindaan Keempat, Kelima, Keenam dan Kelapan Perlembagaan Amerika Syarikat melalui "tindakan yang menyalahi undang-undang" dan "keganasan yang melampaui batas" yang dibenarkan Palmer semdoro. Palmer kemudian bertindak balas dengan memberikan amaran bahawa revolusi sayap kiri bagi menjatuhkan kerajaan akan bermula pada keraian Hari Pekerja Antarabangsa 1920. Namun, kejadian yang diharapkan gagal berlaku dan beliau telah diejek serta kehilangan kepercayaan ramai. Mengukuhkan lagi kritikan undang-undang terhadap Palmer adalah bahawa kurang daripada 600 pengusiran telah disertakan dengan bukti, daripada beribu-ribu orang-orang asing yang bermastautin secara haram yang ditangkap dan dihantar pulang. Pada bulan Julai 1920, cubaan bagi jawatan presiden Amerika Syarikat oleh Parti Demokratik Palmer yang sebelum ini berpeluang cerah telah gagal. ☃☃ Wall Street telah dibom pada 1 September 1920, berhampiran Dewan Persekutuan dan Bank JP Morgan. Sungguhpun kedua-dua anarkis dan Komunis disyaki sebagai pihak yang bertanggungjawab untuk pengeboman, akhirnya tiada seorang pun yang didakwa atas pengeboman di mana 38 meninggal dunia dan 141 cedera. 

Pada 1919-1920, beberapa negeri mengubal undang-undang "sindikalisme jenayah" mengharamkan sokongan keganasan dalam melaksanakan dan mendapatkan perubahan sosial. Sekatan termasuk batasan kebebasan bersuara.    Pelulusan undang-undang ini, seterusnya, menimbulkan siasatan agresif polis terhadap individu yang tertuduh, penahanan mereka, dan penghantaran pulang kerana telah disyaki sama ada sebagai komunis atau sayap kiri. Ketakutan Merah tidak membezakan antara penggredan ideologi diri baik yang komunisme, anarkisme, sosialisme, atau demokrasi sosial.

Ketakutan Merah Kedua (1947–57)


Ketakutan Merah Kedua berlaku selepas Perang Dunia Kedua (1939-1945), dan lebih dikenali sebagai "McCarthyisme" sempena penyokong yang paling terkenal, Senator Joseph McCarthy. McCarthyisme bertepatan dengan peningkatan rasa takut popular mengenai pengintipan komunis berikutan dengan sekatan Berlin (1948-1949) oleh Soviet Eropah Timur, Perang Saudara China, pengakuan mengintip bagi Kesatuan Soviet yang diberikan oleh beberapa pegawai kerajaan Amerika Syarikat berpangkat tinggi, dan Perang Korea.

Nota kaki

Rujukan dan bacaan lanjut

 K.A. Cuordileone, "The Torment of Secrecy: Reckoning With Communism and Anti-Communism After Venona," Diplomatic History, vol. 35, no. 4 (Sept. 2001), pp. 615–642.
 Albert Fried, McCarthyism, The Great American Red Scare: A Documentary History. New York: Oxford University Press, 1997.
 Joy Hakim, War, Peace, and All That Jazz. New York: Oxford University Press, 1995.
 John Earl Haynes, Red Scare or Red Menace?: American Communism and Anti Communism in the Cold War Era. Ivan R. Dee, 2000.
 John Earl Haynes and Harvey Klehr, Venona: Decoding Soviet Espionage in America. Cambridge, MA: Yale University Press, 2000.
 Murray B. Levin, Political Hysteria in America: The Democratic Capacity for Repression. New York: Basic Books, 1972.
 Rodger McDaniel, Dying for Joe McCarthy's Sins. Cody, Wyo.: WordsWorth, 2013. ISBN 978-0983027591
 Ted Morgan, Reds: McCarthyism in Twentieth-Century America. New York: Random House, 2004.
 Robert K. Murray, Red Scare a Study in National Hysteria, 1919–1920. New York: McGraw-Hill Education, 1964.
 Richard Gid Powers, Not Without Honor: A History of American Anti-Communism. New York: Free Press, 1997.
 Ellen Schrecker, Many Are the Crimes: McCarthyism in America. Boston: Little, Brown, 1998.
 Landon R.Y. Storrs, The Second Red Scare and the Unmaking of the New Deal Left. Princeton, NJ: Princeton University Press, 2012.
 William M. Wiecek, "The Legal Foundations of Domestic Anticommunism: The Background of Dennis v. United States," Supreme Court Review, vol. 2001 (2001), pp. 375–434. In JSTOR

Pautan luar
"Political Tests for Professors: Academic Freedom during the McCarthy Years" by Ellen Schrecker, The University Loyalty Oath, October 7, 1999
Kategori:Sejarah politik Amerika Syarikat
Kategori:Komunisme
Kategori:Sentimen anti-Rusia

.